b'\n_START_ARTICLE_\nRodger Smith\n_START_SECTION_\nKariera\n_START_PARAGRAPH_\nSmith se je rodil v Ottawi in je za\xc4\x8del svojo \xc4\x8dlansko kariero pri amaterskih mo\xc5\xa1tvih Ottawa War Vets in Ottawa Gunners. Leta 1923 je od\xc5\xa1el v ZDA in tam zaigral za amatersko mo\xc5\xa1tvo Pittsburgh Yellow Jackets v ligi United States Amateur Hockey Association. Z njim je osvojil prvenstvo v dveh zaporednih sezonah - 1923/24 in 1924/25. Po koncu druge sezone je lastnik Roy Schooley klub prodal Jamesu F. Callahanu, ki ga je pripeljal v ligo NHL pod novim imenom Pittsburgh Pirates, ki si ga je izposodil od istoimenskega baseballskega kluba._NEWLINE_Za Pittsburgh je Smith nastopal pet sezon, od tega se je s soigralci dvakrat uvrstil v kon\xc4\x8dnico, kjer so vselej izpadli \xc5\xbee v prvem krogu. Ko se je klub leta 1930 preselil v Filadelfijo in se preimenoval v Philadelphia Quakers, je Smith ostal zvest klubu in igral eno sezono za Quakerse. Sredi sezone so ga nato zamenjali v Pittsburghovo IAHL mo\xc5\xa1tvo Pittsburgh Yellow Jackets. Tudi tam ni ostal do konca sezone, ampak se je prej preselil v mo\xc5\xa1tvo Niagara Falls Cataracts, ki je sodelovalo v ligi Canadian Professional Hockey League. Kariero je kon\xc4\x8dal leta 1932 v dresu mo\xc5\xa1tva Chicoutimi Carabins.'